Il-Kunsill adotta konklużjonijiet dwar il-popli indiġeni, li jfakkru li l-UE hija bbażata fuq il-valuri tar-rispett għad-dinjità tal-bniedem, il-libertà, id-demokrazija, l-ugwaljanza, l-istat tad-dritt u r-rispett għad-drittijiet tal-bniedem, inkluż id-drittijiet ta' persuni li jagħmlu parti minn minoranzi. Il-Kunsill jissottolinja l-importanza li jiġu indirizzati d-diskriminazzjoni u l-inugwaljanzi bbażati fuq l-oriġini jew l-identità indiġena kif ukoll l-importanza ta' azzjonijiet li jindirizzaw it-theddid u l-vjolenza kontra l-popli indiġeni. Il-Kunsill jenfasizza wkoll l-importanza kruċjali li jissaħħu aktar l-opportunitajiet għal djalogu ma' popli indiġeni fil-livelli kollha tal-kooperazzjoni tal-UE. Dawn il-konklużjonijiet isegwu d-dokument ta' ħidma konġunt tal-persunal "L-Implimentazzjoni tal-Politika Esterna tal-UE dwar il-Popli Indiġeni" ippubblikat mir-Rappreżentant Għoli u l-Kummissjoni Ewropea f'Ottubru 2016. Id-dokument ta' ħidma konġunt tal-persunal jidentifika modi kif l-UE tista' ssaħħaħ l-appoġġ tagħha għall-popli indiġeni permezz ta' politiki esterni u finanzjament eżistenti. Konklużjonijiet tal-Kunsill dwar il-popli indiġeni, 15 ta' Mejju 2017 Protezzjoni u promozzjoni tad-drittijiet tal-bniedem (informazzjoni ġenerali)